เป็นกรดไหลย้อนทานยานี้ได้ไหมคะและอาการผลข้างเคียงเกิดง่ายไหมคะ
สวัสดีค่ะ Naproxen (นาพรอกเซน) เป็นยากลุ่มเอ็นเสด (Non-Steroidal Anti-Inflammatory: NSAIDs) หรือที่เรียกว่ายาแก้อักเสบที่ไม่ใช่สเตียรอยด์ มีกลไกการออกฤทธิ์ในการลดฮอร์โมนที่เป็นสาเหตุของการอักเสบและอาการเจ็บปวดในร่างกายแต่ยาในกลุ่มเอ็นเสดนี้มีผลข้างเคียงที่สำคัญคือ อาหารไม่ย่อย แสบร้อนกลางอก คลื่นไส้ ปวดท้อง ท้องเสีย ท้องผูก ดังนั้นหากมีโรคกรดไหลย้อนอยู่เดิม การรับประทานยานี้เข้าไป อาจทำให้อาการแย่ลงได้ค่ะแนะนำรับประทานยาชนิดนี้หลังอาหารทันทีเท่านั้น และหากมีอาการแสบร้อนกลางอก คลื่นไส้ อาเจียนมาก ควรหยุดยา และไปปรึกษาแพทย์เพื่อหาทางเลือกในการรักษาโดยใช้ยาตัวอื่นๆอีกครั้งค่ะ